(૩) આવકવેરાની ‘ક્લબિંગ પ્રોવિઝન્સ’ની જોગવાઈઓ નડે નહીં : પોતાના સગીર સંતાનને કરવામાં આવેલી બક્ષિશની રકમ તેમજ તેમાંથી ઉદ્ભવતી આવક, આવકવેરાના કાયદા હેઠળના ‘ક્લબિંગ પ્રોવિઝન્સ’ અનુસાર કરદાતાની કુલ આવકની ગણતરીમાં ઉમેરવાની રહે છે, પરંતુ PPFના ખાતાનું રોકાણ તેમજ તેના ઉપર પ્રવર્તમાન ૭.૯૦%ના દરે પ્રતિ વર્ષ મળતું ચક્રવૃદ્ધિ વ્યાજ, આવકવેરાના કાયદા હેઠળ કોઈ પણ મર્યાદા સિવાય સંપૂર્ણપણે કરમુક્ત હોઈ, આ જોગવાઈઓનો કોઈ વિક્ષેપ નડે નહીં.